­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­

Til nordistikk-/skandinavistikk-institutter

ved høyere læresteder i utlandet med undervisning i norsk

Deres ref.: ­­­­­­­­­­­­­­­­­­­ Vår ref.: DRH­­­­­­­­­­­­­­­ Dato: 25. november 2021

Mulighet for å søke om økonomisk tilskudd til forfatter-/foreleserbesøk 2022

Besøk av forelesere og forfattere fra Norge er ment som et supplement til den ordinære undervisningen. NORLA har ansvaret for forvaltningen av Utenriksdepartementets ordning for økonomisk tilskudd til forfatter-/foreleserbesøk ved høyere læresteder i utlandet der det undervises i norsk.

Vi ber om at vedlagte søknadsskjema benyttes ved søknad om økonomisk bistand til forfatter-/foreleserbesøk for budsjettåret 2021.

NORLA endret i mars 2020 praksis og retningslinjer for tilskuddsordningene som følge av utbruddet av koronaviruset.

Vi innvilger støtte til forfatterbesøk under forutsetning at offisielle reiseråd tillater at slike reiser gjennomføres. Siden det i vårsemesteret 2022 fortsatt vil være vanskelig å planlegge reiser har NORLA endret betingelsene midlertidig og kan i dagens situasjon også støtte utgifter til digitale «besøk» av forfattere og andre digitale erstatninger for forfatterreiser. Søknad om slike arrangementer sendes inn på vanlig måte.

Selv om ordningen i hovedsak er ment å styrke norsk-undervisningen og forelesningene som en hovedregel skal foregå på norsk, kan det i unntakstilfeller gir støtte til besøk av norske forfattere og forelesere som også skal snakke for studenter i andre fag enn norsk.

Vi har to årlige søknadsfrister. I 2022 er disse fristene 15.1. og 1.8. Søknaden kan innsendes på e-post til dina.roll-hansen@norla.no.

Mottagerne av dette brevet bes om å videreformidle innholdet til alle som er involvert i norskundervisningen ved deres eget institutt.

Etter at besøkene er gjennomført ber NORLA om å få tilsendt en kort skriftlig rapport om besøket.

Se rapportmal: <https://bit.ly/2BjklZV>

Med vennlig hilsen

NORLA

Dina Roll-Hansen

Seniorrådgiver